
  Prezentul înlocuieşte raportul





        transmis cu nr.22/65/19.02.2003
	Comisia pentru buget, finanţe şi bănci
	
	Bucureşti 06.03.2003        

Nr. 22/65


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.3/2003 pentru modificarea Ordonanţei de urgenţă a Guvernului nr.158/2001 privind regimul accizelor şi pentru instituirea unor măsuri de îmbunătăţire a colectării unor venituri bugetare, cu care comisia noastră a fost sesizată în fond cu adresa Biroului Permanent nr.12 din  3 februarie 2003.

	PREŞEDINTE,

Prof. dr. Florin Georgescu

  Prezentul înlocuieşte raportul





   transmis cu nr.22/65/19.02.2003
	Comisia pentru buget, finanţe şi bănci
	
	Bucureşti 06.03.2003
Nr.22/65


RAPORT

asupra proiectului de Lege pentru aprobarea Ordonanţei Guvernului nr.3/2003 pentru modificarea Ordonanţei de urgenţă a Guvernului nr.158/2001 privind regimul accizelor şi pentru instituirea unor măsuri de îmbunătăţire a colectării unor venituri bugetare
Cu adresa nr.12 din 3 februarie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.3/2003 pentru modificarea Ordonanţei de urgenţă a Guvernului nr.158/2001 privind regimul accizelor şi pentru instituirea unor măsuri de îmbunătăţire a colectării unor venituri bugetare.
Urmare examinării, în data de 19 februarie 2003, comisia a întocmit raport favorabil în forma prezentată de Guvern.

La întocmirea raportului s-a avut în vedere avizul Comisiei juridice, de disciplină şi imunităţi, precum şi avizul Consiliului Legislativ.

În şedinţa Plenului Camerei Deputaţilor din 4 martie 2003, cu ocazia dezbaterii raportului înaintat de comisie, acesta a hotărât restituirea acestui proiect de Lege pentru reexaminare.

În urma reexaminării, în şedinţa comisiei din 5 martie 2003, s-a hotărât întocmirea unui raport cu amendamente admise şi respinse, prezentate în anexă.

La lucrările comisiei au participat 24 deputaţi, din totalul de 25 membri ai comisiei.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Industriei şi Resurselor, domnul Romulus Moucha şi doamna Rodica Dimitriu,  care au susţinut forma rezultată din prezentul raport.

Prezentul proiect de Lege face parte din categoria legilor ordinare.

	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


ANEXĂ
AMENDAMENTE ADMISE

asupra proiectului de Lege pentru aprobarea Ordonanţei Guvernului nr.3/2003 pentru 

modificarea Ordonanţei de urgenţă a Guvernului nr.158/2001 privind regimul accizelor

 şi pentru instituirea unor măsuri de îmbunătăţire a colectării unor venituri bugetare

	Nr.

crt.
	Text iniţial
	Text propus de comisie
	Motivarea propunerii amendamentelor

	1.
	Articol unic – Se aprobă Ordonanţa Guvernului nr.3/2003 pentru modificarea Ordonanţei de urgenţă a Guvernului nr.158/2001 privind regimul accizelor şi pentru instituirea unor măsuri de îmbunătăţire a colectării unor venituri bugetare, adoptată în temeiul art.1, pct.II, poz.4 şi 10 din Legea nr.680/2002 privind abilitarea Guvernului de a emite ordonanţe.
	Articolul unic va avea următorul cuprins:
„Articol unic – Se aprobă Ordonanţa Guvernului nr.3/2003 pentru modificarea Ordonanţei de urgenţă a Guvernului nr.158/2001 privind regimul accizelor şi pentru instituirea unor măsuri de îmbunătăţire a colectării unor venituri bugetare, adoptată în temeiul art.1, pct.II, poz.4 şi 10 din Legea nr.680/2002 privind abilitarea Guvernului de a emite ordonanţe, cu următoarea modificare:”
	Pentru respectarea normelor de tehnică legislativă.

	2.
	Art.I. pct.2, nr.crt.15.
„15. Hidrocarburi ciclice: benzen, toluen, xileni şi amestecuri de izomeri ai xilenului
	La articolul I, pct.2, nr.crt.15 va avea următorul cuprins:

„15. Hidrocarburi ciclice: benzen, toluen, xileni, inclusiv amestecurile în orice proporţii ale acestora, precum şi amestecuri de izomeri ai xilenului.

Autor: Comisia pentru buget, finanţe şi bănci.
	Produsele rezultate din amestecul în diferite proporţii ale benzenului, toluenului, xilenului scapă de sub incidenţa accizării, întrucât nu sunt prevăzute în mod expres în ordonanţă. Prin includerea expresă a acestor amestecuri în sfera produselor accizabile se diminuează mult posibilitatea de fraudă şi evaziune fiscală în domeniul uleiurilor minerale.


AMENDAMENTE RESPINSE

asupra proiectului de Lege pentru aprobarea Ordonanţei Guvernului nr.3/2003 pentru

modificarea Ordonanţei de urgenţă a Guvernului nr.158/2001 privind regimul accizelor

şi pentru instituirea unor măsuri de îmbunătăţire a colectării unor venituri bugetare

	Nr.

crt.
	Text iniţial
	Text propus 
	Motivarea propunerii amendamentelor

	1.
	Art.III. – (1) În anul 2003 o cotă de 20% din accizele încasate la bugetul de stat pentru uleiuri minerale se utilizează în scopul finanţării unor cheltuieli privind drumurile publice, în limita prevederilor bugetare cu destinaţie specială, astfel:

a) 65% pentru drumurile naţionale;

 b) 35% pentru drumurile judeţene, comunale şi pentru străzile care se vor amenaja în perimetrele destinate construcţiilor de cvartale de locuinţe noi în localităţi rurale şi urbane.

 (2) Începând cu anul 2004 pentru finanţarea drumurilor judeţene, comunale şi a străzilor care se vor amenaja în perimetrele destinate construcţiilor de cvartale de locuinţe noi din localităţi rurale şi urbane, se acordă bugetelor locale sume defalcate din unele venituri ale bugetului de stat, urmând ca alocarea fondurilor pentru finanţarea drumurilor naţionale să se stabilească în cadrul procesului elaborării bugetului de stat.


	1. Art.III va avea următorul cuprins:

„O cotă de 20% din accizele încasate la bugetul de stat pentru uleiuri minerale din Anexa 1 litera c) prevăzute în art.1 alineatul (2) se utilizează în scopul finanţării unor cheltuieli pentru drumurile publice în limita prevederilor bugetare cu destinaţie specială astfel:

a) 55% pentru drumurile naţionale;

 b) 45% pentru drumurile judeţene, comunale şi străzile stabilite de consiliile locale, judeţene şi Consiliul General al Municipiului Bucureşti.”

Alineatul 2 se abrogă.

Autori:

- dl. deputat Mircea Nicu Toader – Grup Parlamentar PD;

 - dna. deputat Anca Daniela Boagiu – Grup Parlamentar PD.    
	a) argumente pentru susţinerea amendamentului:
Deoarece taxa de drum prevăzută în Legea nr.118/1996 privind constituirea şi utilizarea Fondului Special al Drumurilor a fost introdusă în accizele pentru carburanţii auto, care fac parte din Anexa 1, litera c), „Uleiuri minerale”, fără a se modifica practic preţul de livrare al carburanţilor se impune ca un procent de 20% din contravaloarea acestor accize să fie utilizat în mod expres pentru acoperirea cheltuielilor privind drumurile publice. Repartizarea acestor sume se face în procentele propuse având în vedere că drumurile judeţene, comunale şi străzile din oraşe şi municipii au nevoie de resurse financiare mai mari pentru cheltuielile de întreţinere şi ţinând cont că pentru drumurile naţionale există şi surse financiare comunitare sau alte surse de finanţare externă. Eliminarea alineatului (2) este necesară pentru a asigura o resursă sigură de finanţare în vederea întreţinerii şi reabilitării drumurilor publice fără să rămână la nivelul de decizie al Ministerului de Finanţe stabilit în procesul elaborării bugetului de stat.

b) argumente pentru respingerea amendamentului:

Cotele procentuale de 65% şi respectiv 35% sunt cele prevăzute în Legea nr.118/1996, republicată, şi care au fost avute în vedere la elaborarea Legii bugetului pe anul 2003. Menţinerea alineatului 2 este necesară pentru elaborarea proiectului de buget pentru anul 2004.



	2.
	Art.IV1 nou.
	2. Se introduce un articol nou, IV1, care va avea următorul conţinut:

„Art.IV1. – Persoanele fizice şi juridice care utilizează motorine în domeniul transporturilor feroviare, navale şi al apărării naţionale vor solicita Ministerului Finanţelor Publice restituirea sumelor reprezentând cota din accize care se utilizează pentru finanţarea unor cheltuieli privind rumurile publice conform art.III din prezenta ordonanţă; restituirea se face în termen de 30 de zile de la data solicitării.”
Autori:

- dl. deputat Mircea Nicu Toader – Grup Parlamentar PD;

 - dna. deputat Anca Daniela Boagiu – Grup Parlamentar PD.    
	a) argumente pentru susţinerea amendamentului:
De la promulgarea Legii nr.118/1996 privind constituirea şi utilizarea Fondului special al drumurilor, carburanţii auto, respectiv motorina folosită în alte transporturi şi activităţi decât cele de transport rutier, erau achiziţionate la un preţ în care nu se includea contravaloarea taxei de drum. Prin Legea nr.264/2001 s-a modificat Legea nr.118/1996, în sensul că orice carburant auto era achiziţionat cu taxa de drum inclusă, urmând ca printr-o procedură şi aşa foarte dificilă şi birocratică, contravaloarea acestei taxe să fie returnată de MLPTL către persoanele fizice şi juridice din domeniul transporturilor feroviare, navale, al agriculturii şi al apărării naţionale. Prin Ordonanţa Guvernului nr.3/2003, odată cu abrogarea Legii nr.118/1996, această prevedere care permitea returnarea taxei de drum pentru domeniile mai sus menţionate, a fost eliminată, creând astfel un dezechilibru al pieţei de transport, altul decât cel rutier şi care va avea ca efect creşterea tarifelor în domeniul transportului naval şi feroviar şi mărirea artificială a cheltuielilor din domeniul apărării naţionale.
Dacă pentru agricultură prin prevederile articolului VIII din prezenta ordonanţă, Guvernul va stabili o modalitate de acoperire a cotei din accize aferentă drumurilor publice, pentru celelalte domenii de activitate prezentate mai sus, nu există nici o formă de compensare pentru această cotă. De menţionată că art.VIII, care prevede o formă de compensare pentru agricultură, nu cuprinde şi activităţile specifice din domeniul silviculturii, care este un consumator mare de combustibil şi ale căror utilaje nu folosesc drumurile publice. Pe aceste considerente, am modificat art.VIII introducând şi silvicultura în rândul celor care beneficiază de o formă compensatorie.
Neincluderea în această lege a unei modalităţi de returnare a cotei din accize prevăzută pentru drumurile publice va scoate din piaţa transporturilor internaţionale pe armatorii fluviali români, având în vedere că în ţările riverane motorina pentru nave nu cuprinde taxe, iar preţul de livrare al acesteia este cu 60% mai mic decât costul de achiziţie al motorinei pe piaţa internă. 
b) argumente pentru respingerea amendamentului:
Sumele aferente  activităţilor ordonatorilor de credite în cauză au fost dimensionate şi alocate în bugetul pe anul 2003 cu respectarea prevederilor Legii nr.188/1996, republicată, cu modificările şi completările ulterioare.


	3.
	Art.VIII. – Pentru sprijinirea producătorilor agricoli în vederea achiziţionării de motorine pentru agricultură, prin hotărâre a Guvernului se vor aproba noi forme de sprijin care vor înlocui actualele facilităţi ce se anulează prin abrogarea Legii nr.118/1996 privind constituirea şi utilizarea Fondului special al drumurilor publice, republicată, cu modificările şi completările ulterioare.


	3. Art.VIII va avea următorul cuprins:
„Pentru sprijinirea producătorilor agricoli în vederea achiziţionării de motorine pentru agricultură şi silvicultură prin hotărâre a Guvernului se vor aproba noi forme de sprijin care vor înlocui actualele facilităţi ce se anulează prin abrogarea Legii nr.118/1996 privind constituirea şi utilizarea Fondului special al drumurilor publice, republicată, cu modificările şi completările ulterioare.

Autori:

- dl. deputat Mircea Nicu Toader – Grup Parlamentar PD;

 - dna. deputat Anca Daniela Boagiu – Grup Parlamentar PD.    
	a) argumente pentru susţinerea amendamentului:
Idem nr.crt.2.

b) argumente pentru respingerea amendamentului:
Idem nr.crt.2.




	PREŞEDINTE,

Prof.dr. Florin Georgescu
	SECRETAR,

Dr. Daniel Ionescu


Consilieri parlamentari:

Onete Alexandru

Bărdiţă Mariana

